Fedje sjøtrafikksentral

Fedje sjøtrafikksentral (Fedje VTS) er en sjøtrafikksentral på Fedje i Hordaland. Den er underlagt Kystverket. Den ble åpnet i 1992 som den andre i rekken, etter Brevik sjøtrafikksentral som åpnet i 1978. Kystverkets tredje trafikksentral, Horten sjøtrafikksentral, ble åpnet i 1999, den fjerde, Kvitsøy sjøtrafikksentral, ble åpnet i 2003, og den femte, Vardø sjøtrafikksentral, ble åpnet i 2007.

Fra Fedje kan sjøtrafikksentralen følge tankskiptransport til og fra Stureterminalen og Mongstadterminalen, og den overvåker og regulerer skipstrafikken til og fra Bergen, Sløvåg og Ågotnes. Fedje sjøtrafikksentral dekker området fra Sognesjøen i nord til farvannet ved Marstein i sør, og i retning øst er grensen mot Bergen havn og mot Grimstadfjorden ved Haakonsvern orlogsstasjon. Årlig trafikkerer 400 store råoljetankskip, 270 gasstankskip og 1100 mindre tankskip (produkttankere) i det området Fedje sjøtrafikksentral har ansvar for.

Referanser

Eksterne lenker 
Sjøtrafikksentraler  Kystverket
https://www.kystverket.no/Nyheter/2016/juni/apnet-fornyet-sjotrafikksentral-pa-fedje/ 

Sjøtrafikksentraler
Kystverket
Samferdsel i Fedje
Byggverk i Fedje
Etableringer i 1992
Artikler i sjøfart-prosjektet